Missatge: Quina teoria presocràtica trobeu més interessant? - Tales: El principi bàsic és l'aiga. - Anaximandre: El principi bàsic és quelcom indeterminat. - Anaxímenes: El principi bàsic és l'aire. - Pitagòrics: Estructura matemàtica del cosmos. - Heràclit (dialèctica): Els elements contraris es troben en lluita constant (canvi constant de la realitat). - Parmènides: L'ésser no pot passar a no-ésser (immutabilitat de la realitat). - Empèdocles: Els principis bàsics són l'aiga, la terra, el foc i l'aire, interrelacionats per l'amor i l'odi. - Anaxàgores: Els principis bàsics són una infinitat d'elements diferents. - Atomistes: Els principis bàsics són una infinitat d'elements iguals (àtoms), que es mouen en el buit per atzar. - Protàgores: Relativisme. - Gòrgies: Escepticisme.

Resposta: Heràclit M'atrau el concepte del món com a lluita de contraris en equilibri, en canvi continu. És un concepte força semblant al del taoisme, trobo. Algunes de les seves frases: Pánta rheî kaì oudèn ménei (tot flueix i res no roman) Potamoîs toîs autoîs embaínomen te kaì ouk embaínomen, eimén te kaì ouk eimén te (Al mateix riu hi entrem i no hi entrem, som i no som) Els contraris s'harmonitzen i de la diversitat en resulta la més bella harmonia; i tot ha estat engendrat per la discòrdia. No comprenen com això, que està separat, pot reconciliar-se amb si mateix: hi ha una harmonia tensa com la d'un arc i una lira. El món és un de sol per als homes que estan desperts, però en el somni cadascú té un món propi.